Երեւանի Կենտրոն եւ Նորք-Մարաշ համայնքների առաջին ատյանի դատարանում Հայաստանի նախագահի թեկնածուի հավակնորդ Րաֆֆի Հովհաննիսյանի հայցով այսօր սկսված դատավարությունը կարող է ձգձվել մինչեւ հունվարի 20-ը ներառյալ, երբ լրանում է նախագահի թեկնածուների գրանցման ժամկետը: Ինչպես արագացված դատավարություն անցկացնելու միջնորդությանն ի պատասխան ասաց դատավոր Արամյանը, քանի որ սա բուն ընտրական վեճ չէ, դատարանը պարտավոր չէ հնգօրյա ժամկետում վճիռ կայացնել, նաեւ՝ առաջին ատյանի դատարանի վճիռը վերջնական չէ ու բողոքարկման ենթակա է: